Der er pænt vejr i det nordjyske her til morgen, men senere på dagen - primært sidst på dagen - vil det blive til skyer og regn flere steder. Blæsten kommer i dag fra nordøstlig retning, og skyer vil således blive blæst fra Læsø og ind over Vendsyssel og resten af Nordjylland i eftermiddag. Det giver hen på eftermiddagen et tykt skydække. Temperaturen bliver op til 20 grader i det nordjyske i dag, varmest bliver det i Vesthimmerland og den sydlige del af Nordjylland.
Denne sommermorgen starter vejret ud fra sin bedste side, men senere på dagen kan der komme lidt dryp, og der vil blive overskyet over det meste af landsdelen.